דוברוש

דוברוש (בבלארוסית: Добруш) היא עיר במחוז הומל בבלארוס, סמוך לגבול רוסיה. מרכזו המנהלי של מחוז משנה דוברוש. העיר שוכנת לגדת נהר איפוט (Iput), יובל של הנהר סוז' באגן הדנייפר. ענפי הייצור העיקריים בעיר הם מזון, נייר ותעשיית חומרי בנייה. בעיר מספר מבנים מהמאה ה-19 - בין היתר מפעל לייצור נייר וכן בית חולים - המהווים מוקדי תיירות. היסטוריה אזכורה הראשון של העיר במקורות הוא משנת 1335. במאה ה-16 הייתה דוברוש כפר באיחוד הפולני-ליטאי. עם חלוקת פולין הראשונה ב-1772 סופח האזור בו הייתה דוברוש לאימפריה הרוסית ודוברוש הפכה למרכז כלכלי של מחוז גומל. בסוף המאה ה-19 הוקמה ביישוב תחנת רכבת וב-1927 ניתן ליישוב מעמד של עיר. בשנת 1986 פקדה את העיר נשורת גרעינית כבדה שהגיעה מאזור התאונה הגרעינית בצ'רנוביל. יהודים לפני פלישת גרמניה לברית המועצות הייתה בעיר קהילה יהודית קטנה, ובה כ-440 יהודים. באוגוסט 1941 כבשו הגרמנים את העיר, אך רוב תושביה היהודים הצליחו עד אז לברוח לשטחים מזרחיים יותר בברית המועצות. באוקטובר 1941 רוכזו יהודי דוברוש וסביבתה בגטו ובנובמבר נרצחו בירי, סמוך לגטו. קישורים חיצוניים אתר האינטרנט הרשמי של דוברוש דוברוש (Dobrush), באנציקלופדיה של הגטאות, באתר יד ושם לאוניד סמילוביצקי שימוש בתבנית רו עבור "Смиловицкий, Леонид Львович" בשפה ru כאשר הערך לאוניד סמילוביצקי כבר קיים(רו'), דוברוש, אנציקלופדיה של המחנות והגטאות (כרך II, חלק B, עמ' 1665–1666), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)